**Mikael Tellqvist** (s. 19. syyskuuta 1979 Sundbyberg) on ruotsalainen entinen jääkiekkomaalivahti, joka siirtyi kaudeksi 2012–2013 Dinamo Riikaan. Hän on pelannut kahdeksalla NHL-kaudellaan kolmessa seurassa: Toronto Maple Leafsissa, Phoenix Coyotesissa ja Buffalo Sabresissa. Tellqvistiä pidetään NHL-tasolla kakkosmaalivahtina.

Tellqvistin läpimurtona voidaan pitää vuoden 2003 MM-kisoja, jossa hän syrjäytti ykkösmaalivahti Tommy Salon ja pelasi finaaliottelussa. Hän on voittanut yhden MM-hopea ja -pronssimitalin sekä olympiakullan. Lisäksi hän on voittanut kaksi Ruotsin mestaruutta vuosina 2000 ja 2001 Djurgårdenin riveissä.

Ura
---

### Djurgårdens IF

Tellqvist debytoi Djurgårdenin edustusjoukkueessa kaudella 1998–99. Hän pelasi yhteensä vain kolme ottelua, kun joukkueen ykkösmaalivahti Tommy Söderström pelasi 48. Seuraavalla kaudella puolestaan Tellqvist sai pelata 30 ottelua ja jätti Söderströmin varjoonsa. Djurgårdens IF voitti kaudella Ruotsin mestaruuden, kun se kaatoi loppuottelusarjassa MODO Hockeyn voitoin 3–0. Tellqvist valittiin kauden tulokkaaksi. Samalla kaudella Tellqvist pelasi Ruotsin korkeimmalla sarjatasolla Allsvenskanissa Huddinge IK:n joukkueessa 11 ottelua.

Kausi 2000–01 jäi Tellqvistin viimeiseksi Djurgårdens IF:ssä. Hän pelasi kaudella 49 ottelua ja oli joukkueen eniten otteluja pelannut maalivahti ennen 47 ottelun Martin Holstia. Hän voitti kaudella taas Ruotsin mestaruuden. Tellqvistiä pidettiin sensaationa ruotsalaisessa liigassa, ja hänen kasvatus- ja NHL-esikuvansa Tommy Söderström joutui väistymään eläkkeelle. Toronto Maple Leafs varasi Tellqvistin vuoden 2000 NHL:n varaustilaisuudessa kolmannella kierroksella numerolla 70.

### Toronto Maple Leafs

|  |  |  |
| --- | --- | --- |
| "| [...] Hänellä on ison pelin kokemus ja taipumus tehdä näyttäviä torjuntoja. [Toronto Maple] Leafs on vakuuttunut Tellqvistin potentiaalisuudesta. Hänestä on tulemassa Toronton tulevaisuuden maalivahti. | "|
| **– *The Sports Forecaster*** |

Kausi 2001–02 AHL:ssä oli Tellqvistille ensimmäinen Yhdysvalloissa. Hän pelasi 28 ottelua ja oli joukkueen toiseksi eniten otteluita pelannut maalivahti heti Mike Minardin jälkeen. Hänen torjuntaprosenttinsa oli 90,9.

Kauden 2002–03 Tellqvist pelasi pääosin Toronton AHL-liigan St. John's Maple Leafs -farmissa, mutta pääsi myös kokeilemaan ensimmäistä kertaa NHL:ää. AHL:ssä Tellqvist oli joukkueensa selvä ykkösmaalivahti pelaten 47 ottelua, joista hän voitti 17.

Tellqvist pääsi pelaamaan ensimmäistä NHL-otteluaan 18. tammikuuta 2003, kun hän tuli Ed Belfourin tilalle kolmannessa erässä Montreal Canadiensia vastaan. Leafs voitti ottelun jatkoajalla 3–2. Seuraavaksi hän pelasi ottelun 21. tammikuuta 2003 Philadelphia Flyersia vastaan. Ottelu päättyi Toronton 3–1–tappioon, mutta Tellqvist ei ottanut sitä vakavasti ja sanoi: "Se oli varmaan elämäni suurin päivä".

Kauden 2003–04 Tellqvist pelasi pääosin AHL:ssä Toronton farmiseurassa St. John's Maple Leafs. Siellä hän ei päässyt ykkösmaalivahdin rooliin, vaan jäi 39 ottelua pelanneen Sebastien Centomon varjoon. Samalla kaudella otteluja NHL:ssä Toronton paidassa kertyi 11 torjuntaprosentilla 89,4. Ensimmäisen ottelunsa aloitusmaalivahtina kyseisellä NHL-kaudella hän pelasi Phoenix Coyotesia vastaan korvatessaan Ed Belfouria. Tellqvistin tappioton ottelusarja katkesi 23. helmikuuta 2003 Carolina Hurricanesin voitettua 2–1. Hän oli kuitenkin hyvä sijainen loukkaantuneelle Ed Belfourille. Seuraavat kaksi ottelua Tellqvist kuitenkin hävisi.

Kauden 2005–06 lopulla Tellqvist pääsi pelaamaan Leafsin ykkösmaalivahdin Ed Belfourin tilalle tämän hävittyä rankkarikisan New York Islandersille. Hän pääsi siis pelaamaan kahdeksassa ottelussa. Tellqvist kuitenkin haparoi ja päästi kahdessa ottelussa 23. ja 25. maaliskuuta Montreal Canadiensia vastaan 11 maalia Toronton taistellessa tulisesti paikasta pudotuspeleissä kauden lopulla. Seuraavissa peleissä Toronton kolmoismaalivahti Jean-Sébastien Aubin korvasi hänet. Yhteendä Tellqvist pelasi kaudella 25 ottelua torjuntaprosentilla 89,5.

28. marraskuuta 2006 Tellqvist vaihtoi seurakseen Phoenix Coyotesin sopimuksessa, jossa hyökkääjä Tyson Nash ja vuoden 2007 varaustilaisuuden neljännen kierroksen varaus siirtyivät Torontoon.

### Phoenix Coyotes

Kaudella 2006–2007 Tellqvist pelasi runkosarjassa 33 ottelua. Loput ottelut pelasi ykkösmaalivahti Curtis Joseph. Ensimmäisen ottelun kyseisellä kaudella Tellqvist pelasi vasta joulukuun neljäntenä päivänä Nashville Predatorsia vastaan, joka päättyi Phoenixin 3–2-voittoon. Tellqvist sai ensimmäisen tehopisteensä NHL:ssä 12. maaliskuuta 2007 syöttämällä Niko Kapasen 1–0-maalin Philadelphia Flyersia vastaan. Tellqvist valittiin ottelun parhaaksi pelaajaksi. Hän torjui seuralleen nollapelin, kun Phoenix voitti 4–0.

Phoenix solmi Tellqvistin kanssa jatkosopimuksen 16. helmikuuta 2007 kahdeksi vuodeksi. Kaudella 2007–08 hän taisteli yhdessä Alex Auldin ja David Aebischerin kanssa ykkösmaalivahdin paikasta. Aebischer lähti lopulta muualle, joten Tellqvistin kilpailijaksi jäi Auld. Ennen Ilja Bryzgalovin tuloa tuloa Auld siirtyi Boston Bruinsiin. Tellqvististä tuli siis 55 ottelua kaudella pelanneen Bryzgalovin vahvistus. Tellqvist pelasi puolestaan 22 ottelussa torjuntaprosentilla 90,8.

Kaudella 2008–09 ykkösmaalivahti Bryzgalov pelasi ensimmäiset viisi peliä, kunnes Tellqvist pääsi tositoimiin Washington Capitalsia ja Calgary Flamesia vastaan. Yhteensä hän pelasi 15 ottelua, mutta jäi pahasti 65 ottelua pelanneen Bryzgalovin varjoon. 4. maaliskuuta 2009 Phoenix myi Tellqvistin kesken kauden Buffalo Sabresille vaihdossa, jossa Coyotes saisi neljännen kierroksen varausvalintaa vastaan vuoden 2010 NHL:n varaustilaisuudessa.

### Buffalo Sabres

Tellqvist pelasi ensimmäisen ottelunsa Sabresissa 17. maaliskuuta 2009 Ottawa Senatorsia vastaan, jolle Sabres hävisi 2–4. Seuraavan ottelun Tellqvist pelasi vasta 25. maaliskuuta Florida Panthersia vastaan. Hän teki ottelussa 30 torjuntaa ja sai historian ensimmäisen voittonsa Buffalossa. Ottelu päättyi 5–3. Hän pelasi vielä kauden päätösottelussa Boston Bruinsia vastaan, joka taisteli Presidents’ Trophyn voitosta San Jose Sharksin kanssa. Tellqvist kuitenkin torjui 33 laukausta ja päästi yhden maalin Buffalon voittaessa 6–1. Yhteensä hän pelasi kuudessa ottelussa torjuntapronsentilla 92,8 mutta jäi Patrick Lalimen ja Ryan Millerin varjoon.

### Paluu Eurooppaan

1. toukokuuta 2009 Tellqvist teki KHL:n Ak Bars Kazanin kanssa sopimuksen kaudeksi 2009–10. Tellqvist tippui syksyn aikana Kazanin kakkosmaalivahdiksi, kun Stanislav Galimov nousi ykkösmaalivahdin paikalle. Tellqvist pelasi KHL:ssa 11 ottelua, kunnes hän siirtyi marraskuussa 2009 SM-liigaseura Lukkoon. Kazan hankki Lukosta maalivahti Petri Vehasen, ja antoi Lukolle korvaukseksi Tellqvistin. Syksyllä 2010 Tellqvist palasi KHL:ään, tällä kertaa Dinamo Riikaan. Riiassa hän jakoi torjuntavastuun Chris Holtin kanssa. Tellqvist pelasi yhteensä 20 runkosarjaottelua. Kauden jälkeen Elitserienin MODO hankki hänet riveihinsä korvaamaan KHL:ään siirtyneen Tuomas Tarkin.

Modossa Tellqvist pelasi vain yhden kauden, ja hänen torjuntaprosenttinsa pelaamissaan otteluissa oli hyvä, 92,4. Seuraavaksi kaudeksi hän pelasi Dinamo Riikaan, jonka kanssa teki toukokuussa 2012 kaksivuotisen sopimuksen.

### Maajoukkue

Tellqvist edusti Ruotsia ensimmäisen kerran miesten arvoturnauksessa vuonna 2000 Venäjän kisoissa. Hän pelasi turnauksessa yhden ottelun isäntämaata Venäjää vastaan, jonka Ruotsi voitti 4–2.

Tellqvist edusti maataan seuraavana vuonna Saksan MM-kilpailuissa. Hän pelasi turnauksessa yhden ottelun, jossa hän päästi yhden maalin torjuntaprosentilla 93,75. Tellqvist sai kisoista ensimmäisen arvokisamitalinsa, kun Ruotsi kaatoi pronssiottelussa Yhdysvallat. Lisäksi Tellqvist valittiin Ruotsin joukkueeseen vuoden 2002 Salt Lake Cityn talviolympialaisten jääkiekkoturnaukseen, jossa hän ei kuitenkaan pelannut yhtään ottelua.

Tellqvist edusti seuraavan kerran Ruotsia Suomen MM-kisoissa 2003. Kisoissa hän sai enemmän vastuuta ja pelasi kahdeksan ottelua loistavalla torjuntaprosentilla 94,00. Puolivälierässä Suomea vastaan Tellqvist pääsi kentälle Tommy Salon tilalle, kun Ruotsi oli 5–1-tappiolla. Hänen tulonsa jälkeen neljän maalin tappioasema muuttui Ruotsin 6–5-voitoksi. Tellqvist valittiin Ruotsin ykkösmaalivahdiksi Salon tilalle, ja hän pelasi voitokkaan välierän Slovakiaa vastaan torjumalla muutamia läpiajoja. Hän ei omien sanojensa mukaan uskonut pelaavansa välierässä.

Finaali Kanadaa vastaan venyi aina jatkoajalle saakka, kunnes Anson Carter yllätti Tellqvistin vanhanaikaisella. Videotarkistuksesta ei näkynyt selvästi, kävikö kiekko maalissa, koska Tellqvistin patja oli edessä. Lopulta videotuomari totesi maalin syntyneen, joten Kanada voitti kultaa.

Tellqvist valittiin Ruotsin joukkueeseen vuoden 2004 maailmancupiin, joka oli hänen kannaltaan surkea. Ruotsi hävisi puolivälierän Tšekille murskaavasti 6–1, ja Tellqvistin torjuntaprosenttikin oli vaatimaton 87,5. Seuraavan kerran Tellqvist edusti maataan vuoden 2006 Torinon talviolympialaisissa. Turnauksessa hän pelasi yhden ottelun Slovakiaa vastaan, joka päättyi 0–3-tappioon. Tellqvist teki hyviä torjuntoja ja hänet valittiin ottelun parhaaksi ruotsalaispelaajaksi. Turnauksesta Tellqvist voitti ensimmäisen olympiamitalinsa, joka oli kultainen.

Tellqvist valittiin Ruotsin kokoonpanoon vuoden 2008 Kanadan MM-kisoihin. Hän pelasi Ruotsin ensimmäisessä ottelussa Valko-Venäjää vastaan. Tellqvist torjui 19 laukausta, ja Ruotsi voitti 6–5. Seuraavan kerran Tellqvist pelasi Kanadaa vastaan välierässä. jonka hänen joukkueensa hävisi 6–5. Tosin hän pelasi vain viimeisen erän Henrik Lundqvistin lähdettyä pois maalilta. Tellqvist piti maalinsa puhtaana.

Yksityiselämä
-------------

Tellqvistillä on Sara-niminen tyttöystävä, ja hän harrastaa golfia ja PSP:tä. Lisäksi hän omistaa Tukholmassa ravintolan. Tällä hetkellä hän asuu Ruotsissa Solnassa.

Tilastot
--------

### Seurajoukkueissa


|   |   | Runkosarja |   | Pudotuspelit |   | Palkinnot |   |
| --- | --- | --- | --- | --- | --- | --- | --- |
| Kausi | Joukkue | Liiga | O | V | H | T | MIN | PM | NP | PMK | TP% | O | V | H | MIN | PM | NP | PMK | TP% |
| 1998–99 | Djurgårdens IF | Elitserien | 11 | 5 | 3 | 2 | 647 | 31 | 0 | 2.87 | – | 4 | – | – | 240 | 11 | 0 | 2.75 | — |
| 1999–00 | Djurgårdens IF | Elitserien | 30 | – | – | – | 1909 | 66 | 2 | 3.87 | – | 13 | – | – | 814 | 21 | 3 | 1.54 | — | Le Mat-pokalen |
|  | Huddinge IK | Allsvenskan | 11 | 4 | 7 | 0 | 660 | 33 | – | 3.00 | – |
| 2000–01 | Djurgårdens IF | Elitserien | 43 | – | – | – | 2622 | 91 | 5 | 2.08 | – | 16 | – | – | 1006 | 45 | 1 | 2.68 | – | Le Mat-pokalen |
| 2001–02 | St. John's Maple Leafs | AHL | 28 | 8 | 11 | 6 | 1521 | 79 | 0 | 3.12 | 0.909 | 1 | 1 | 0 | 15 | 0 | 0 | – | – |
| 2002–03 | St. John's Maple Leafs | AHL | 47 | 17 | 25 | 3 | 2651 | 148 | 1 | 3.35 | 0.910 |
| 2003–04 | Toronto Maple Leafs | NHL | 11 | 5 | 3 | 2 | 647 | 31 | 0 | 2.87 | 0.894 |
|  | St. John's Maple Leafs | AHL | 23 | 10 | 11 | 1 | 1343 | 59 | 1 | 2.64 | 0.921 |
| 2004–05 | St. John's Maple Leafs | AHL | 45 | 24 | 16 | 4 | 2599 | 115 | 0 | 2.65 | 0.921 |
|
| 2005–06 | Toronto Maple Leafs | NHL | 25 | 10 | 11 | 2 | 1398 | 73 | 2 | 3.13 | 0.895 |
| 2006–07 | Toronto Maple Leafs | NHL | 1 | 0 | 1 | 0 | 59 | 2 | 0 | 2.03 | 0.895 |
|
| 2006–07 | Phoenix Coyotes | NHL | 28 | 11 | 11 | 3 | 1591 | 90 | 2 | 3.39 | 0.882 |
| 2007–08 | Phoenix Coyotes | NHL | 22 | 9 | 8 | 2 | 1224 | 56 | 2 | 2.75 | 0.908 |
| 2008–09 | Phoenix Coyotes | NHL | 15 | 7 | 5 | 1 | 797 | 38 | 0 | 2.86 | 0.907 |
|  | Buffalo Sabres | NHL | 6 | 2 | 1 | 0 | 229 | 9 | 0 | 2.35 | 0.928 |
| 2009–10 | Ak Bars Kazan | KHL | 11 | 5 | 3 | 0 | 588 | 24 | 0 | 2.44 | 0.905 |
|  | Lukko | SM-Liiga | 26 | 11 | 10 | 0 | – | 62 | 0 | 2.34 | 0.919 | 4 | 0 | 4 | – | 12 | 0 | 3.05 | 0.914 |
| 2010–11 | Dinamo Riika | KHL | 20 | 8 | 9 | 0 | 1139 | 50 | 1 | 2.63 | 0.922 | 6 | 3 | 1 | – | 15 | 0 | 3.04 | 0.904 |
| 2011–12 | Modo Hockey | Elitserien | 18 | 7 | 8 | 0 | 1018 | 46 | 1 | 2.71 | 0.921 |
| 2012–13 | Dinamo Riika | KHL | 35 | 12 | 19 | 0 | 1972 | 86 | 1 | 2.62 | 0.909 |
| 2013–14 | Dinamo Riika | KHL | 39 | 21 | 11 | 0 | 2326 | 72 | 3 | 1.86 | 0.929 | 3 | 0 | 2 | – | 9 | 0 | 3.67 | 0.871 |
| 2014–15 | Djurgårdens IF | SHL | 39 | 17 | 21 | 0 | 2272 | 97 | 1 | 2.56 | 0.914 | 2 | – | – | – | – | – | 2.05 | 0.933 |
| 2015–16 | Djurgårdens IF | SHL | 20 | 12 | 8 | 0 | 1156 | 44 | 1 | 2.28 | 0.919 | 5 | – | – | – | – | – | 3.06 | 0.904 |
| 2016–17 | Djurgårdens IF | SHL | 32 | 12 | 19 | 0 | 1801 | 72 | 1 | 2.40 | 0.902 | 1 | – | – | – | – | – | – | – |
| 6 kautta | YHTEENSÄ | NHL | 113 | 45 | 41 | 10 | 6033 | 303 | 6 | 3.01 | 0.898 |
| 4 kautta | YHTEENSÄ | KHL | 105 | 46 | 42 | 0 | 6026 | 232 | 9 | 2.31 | 0.919 |
| 4 kautta | YHTEENSÄ | AHL | 146 | 61 | 64 | 14 | 4813 | 413 | 2 | 2.99 | 0.914 |
| 4 kautta | YHTEENSÄ | Elitserien/SHL | 76 | 1 | 2 | 0 | 4655 | 165 | 7 | 2.13 | — |
| 3 kautta | YHTEENSÄ | Allsvenskan | 76 | 4 | 7 | 0 | 660 | 33 | — | 3.00 | — |

Saavutukset ja palkinnot
------------------------

* Elitserienin vuoden tulokas (2000)
* Kaksi Ruotsin-mestaruutta (2000, 2001)
* MM-pronssi: 2001
* MM-hopea: 2003
* Olympiakulta: 2006

Lähteet
-------

* Mikael Tellqvist (tilastot) *Hockey-Reference.com*. Sports Reference LLC. Viitattu 8.7.2009.  (englanniksi)

### Viitteet

1. 1 2 3  Profile *Mikael Tellqvist.com*.  Arkistoitu 14.7.2011. Viitattu 12.7.2009.  (englanniksi)
2. 1 2  Ruotsille kasvanut MM-jäällä uusi sankarimaalivahti *MTV3*.  10.5.2003. MTV Oy. Viitattu 30.6.2009.
3. 1 2  Szemberg, Szymon & Podnieks, Andrew: "Jääkiekon aikakausi", *Jääkiekon maailma*, s. 160. Suomentanut Lahtinen, Tapani. Jyväskylä: Gummerus Kirjapaino Oy, 2008. ISBN 9789522200341.
4. ↑  1998–99 Djurgardens IF Stockholm [SEL] *hockeydb.com*. Internet HockeyDatabase. Viitattu 3.7.2009.  (englanniksi)
5. ↑  1999–00 Djurgardens IF Stockholm [SEL] *hockeydb.com*. Internet HockeyDatabase. Viitattu 3.7.2009.  (englanniksi)
6. ↑  Elitserien 1999/2000 *GeoCities*. Yahoo! Inc. Viitattu 3.7.2009.  (ruotsiksi)
7. ↑  Årets rookie *Hockeyligan.se*. Elitserien.  Arkistoitu 19.5.2011. Viitattu 3.7.2009.  (ruotsiksi)
8. ↑  2000–01 Djurgardens IF Stockholm [SEL] *hockeydb.com*. Internet HockeyDatabase. Viitattu 3.7.2009.  (englanniksi)
9. 1 2  Mikael Tellqvist *hockeygoalies.org*. Viitattu 30.6.2009.  (englanniksi)
10. ↑  2000 NHL Entry Draft *hockeydb.com*. Internet HockeyDatabase. Viitattu 3.7.2009.  (englanniksi)
11. ↑  2001–02 St. John's Maple Leafs [AHL] *hockeydb.com*. Internet HockeyDatabase. Viitattu 3.7.2009.  (englanniksi)
12. ↑  2002–03 St. John's Maple Leafs [AHL] *hockeydb.com*. Internet HockeyDatabase. Viitattu 3.7.2009.  (englanniksi)
13. 1 2  Firsts *Mikael Tellqvist.com*.  Arkistoitu 14.7.2011. Viitattu 1.7.2009.  (englanniksi)
14. ↑  Toronto vs. Montreal *USA Today*.  19.1.2003. Gannett Company, Inc. Viitattu 1.7.2009.  (englanniksi)
15. ↑  Flyers stike twice in pivotal third period *ESPN*. ESPN Inc. Viitattu 3.7.2009.  (englanniksi)
16. ↑  2003–04 St. John's Maple Leafs [AHL] *hockeydb.com*. Internet HockeyDatabase. Viitattu 3.7.2009.  (englanniksi)
17. ↑  Toronto Maple Leafs Statitics – 2003–04 *ESPN*. ESPN Inc. Viitattu 3.7.2009.  (englanniksi)
18. ↑  Goalies can't withstand 2 fierce offenses *ESPN*. ESPN Inc. Viitattu 3.7.2009.  (englanniksi)
19. ↑  Carolina captain scores No. 545 *ESPN*. ESPN Inc. Viitattu 3.7.2009.  (englanniksi)
20. ↑  Toronto Maple Leafs Schedule – 2003–04 *ESPN*. ESPN Inc. Viitattu 3.7.2009.  (englanniksi)
21. ↑  Allison steps up, scores two goals as Leafs top Bolts *ESPN*. ESPN Inc. Viitattu 3.7.2009.  (englanniksi)
22. ↑  Toronto Maple Leafs Schedule – 2005–06 *ESPN*. ESPN Inc. Viitattu 3.7.2009.  (englanniksi)
23. ↑  Toronto Maple Leafs Statitics – 2005–06 *ESPN*. ESPN Inc. Viitattu 3.7.2009.  (englanniksi)
24. ↑  David Vest: Coyotes get goalie Tellqvist *The Arizona Republic*.  29.11.2006. Gannett Company. Viitattu 2.7.2009.  (englanniksi)
25. ↑  Phoenix Coyotes Statistics – 2006–07 *ESPN*. ESPN Inc. Viitattu 1.7.2009.  (englanniksi)
26. ↑  Phoenix Coyotes Schedule – 2006–07 *ESPN*. ESPN Inc. Viitattu 1.7.2009.  (englanniksi)
27. ↑  Recap: Philadelphia @ Phoenix – 03/12/2007 *coyotes.nhl.com*. Phoenix Coyotes. Viitattu 1.7.2009. [vanhentunut linkki] (englanniksi)
28. ↑  Mikael Tellqvist *Mahalo.com*. Mahalo. Viitattu 2.7.2009.  (englanniksi)
29. ↑  Phoenix Coyotes Statitics – 2007–08 *ESPN*. ESPN Inc. Viitattu 2.7.2009.  (englanniksi)
30. ↑  Phoenix Coyotes Statitics – 2008–09 *ESPN*. ESPN Inc. Viitattu 2.7.2009.  (englanniksi)
31. ↑  Tellqvist heading to Buffalo for fourth round draft pick *TSN*.  4.3.2009. CTV Specialty Television. Viitattu 2.7.2009.  (englanniksi)
32. ↑  Buffalo Sabres Schedule – 2008–09 *ESPN*. ESPN Inc. Viitattu 3.7.2009.  (englanniksi)
33. ↑  Pominville, Sabres rally past Panthers *ESPN*. ESPN Inc. Viitattu 3.7.2009.  (englanniksi)
34. ↑  Sabres end season by dominating Bruins to clinch Presidents' Trophy for Sharks *ESPN*. ESPN Inc. Viitattu 3.7.2009.  (englanniksi)
35. ↑  Buffalo Sabres Statistics – 2008–09 *ESPN*. ESPN Inc. Viitattu 3.7.2009.  (englanniksi)
36. ↑  ОЛИМПИЙСКИЙ ЧЕМПИОН ИЗ ШВЕЦИИ – ПЕРВЫЙ НОВИЧОК «АК БАРСА» *ak-bars.ru*.  1.5.2009. Ak Bars Kazan. Viitattu 3.7.2009.  (venäjäksi)
37. ↑  Tällaisen maalivahdin Lukko sai Vehasen tilalle *Yle.fi*.  19.11. 2009. Helsinki:  Yleisradio.  Arkistoitu 22.11.2009. Viitattu 19.11.2009.
38. ↑  Palomäki, Ilkka: Hurjat NHL-kaappaukset tekivät SKA:sta suosikin *YLE.fi*.  3.9.2010. Yleisradio. Viitattu 18.3.2011.
39. ↑  Pettersson, Robert: Tellqvist klar för Modo *Hockeysverige.se*.  7.6.2011. Viitattu 24.6.2011. (ruotsiksi)
40. ↑  Pettersson, Robert: Tellqvist tillbaka i Riga *Hockeysverige.se*.  14.5.2012. NewsMe.  Arkistoitu 18.5.2012. Viitattu 18.5.2012. (ruotsiksi)
41. ↑  SWE – Sweden (Team Roster) *iihf.com*. IIHF. Viitattu 30.6.2009.  (englanniksi)
42. ↑  Sweden – Russia *iihf.com*. IIHF. Viitattu 30.6.2009.  (englanniksi)
43. ↑  SWE – Sweden (Team Roster) *iihf.com*. IIHF. Viitattu 30.6.2009.  (englanniksi)
44. ↑  Leading Goaltenders *iihf.com*. IIHF. Viitattu 30.6.2009.  (englanniksi)
45. ↑  SWE – Sweden (Team Roster) *iihf.com*. IIHF. Viitattu 30.6.2009.  (englanniksi)
46. 1 2  Mikael Tellqvist *Eliteprospects.com*. Rogers Sportsnet. Viitattu 30.6.2009.  (englanniksi)
47. ↑  SWE – Sweden (Team Roster) *iihf.com*. IIHF. Viitattu 30.6.2009.  (englanniksi)
48. ↑  Leading Goaltenders *iihf.com*. IIHF. Viitattu 30.6.2009.  (englanniksi)
49. ↑  Ruotsi nousi kotimatkan partaalta voittoon *MTV3*.  8.5.2003. MTV Oy. Viitattu 30.6.2009.
50. ↑  World Senior Championship Pool A, 26.4. – 11.5.2003, Finland *SFRp's hockey archive*. Viitattu 30.6.2009.  (englanniksi)
51. ↑  Foppa: Uskomaton temppu joukkueelta *MTV3*.  8.5.2003. MTV Oy. Viitattu 30.6.2009.
52. ↑  Mikael Tellqvist *Jatkoaika.com*. Jatkoaika. Viitattu 30.6.2009.
53. ↑  SWE – Sweden (Team Roster / Effectif de L'Équipe) *iihf.com*. IIHF. Viitattu 30.6.2009.  (englanniksi)
54. ↑  SWE – SVK 0–3 (0–1, 0–0, 0–2) (Game Summary / Résumé du Match) *iihf.com*. IIHF. Viitattu 30.6.2009.  (englanniksi)
55. ↑  Fredrik Pålsson: Slovakia still unbeaten *eurohockey.net*.  21.2.2006. Viitattu 1.7.2009.  (englanniksi)
56. ↑  SWE – Sweden (Team Roster / Effectif de L'Équipe) *iihf.com*. IIHF. Viitattu 1.7.2009.  (englanniksi)
57. ↑  BLR – SWE 5–6 (1–2, 3–2, 1–2) (Game Summary / Résumé du Match) *iihf.com*. IIHF. Viitattu 1.7.2009.  (englanniksi)
58. ↑  CAN – SWE 5–4 (1–1, 4–2, 0–1) (Game Summary / Résumé du Match) *iihf.com*. IIHF. Viitattu 1.7.2009.  (englanniksi)
59. ↑  Fun Facts *Mikael Tellqvist.com*.  Arkistoitu 25.3.2008. Viitattu 16.7.2009.  (englanniksi)
60. ↑  Mikael Tellqvist NHL & WHA Statistics Hockey-Reference. Viitattu 16.3.2011. (englanniksi)

Aiheesta muualla
----------------

* Mikael Tellqvist The Internet Hockey Databasessa (englanniksi)
* Mikael Tellqvistin epävirallinen fanisivu (Arkistoitu – Internet Archive) (englanniksi)